Satellits de Jupitèr
Jupitèr a 80 satellits confirmats amb d'orbitas relativament seguras. Lei premierei descubèrtas aguèron luòc en 1610 amb Galileo Galilei que trobèt lei quatre satellits grands de Jupitèr. Èra lo premier sistèma astronomic vist que vira pas a l'entorn de la Tèrra o dau Soleu e un sostèn major dei teorias de Nicolau Copernic. Dempuei la fin dau sègle XIX, unei dotzenaus d'autrei satellits foguèron descubèrts e nomats segon lei noms de mestressas dau dieu roman Jupitèr o de son predecessor grèc Zèus. Pasmens, lei quatre satellits galileians son lei objèctes pus importants en orbita a l'entorn de Jupitèr. Còmptan per 99,997% de la massa totala dei lunas de Jupitèr. Ganimèdes a d'autra part una talha superiora a Mercuri.

Uech satellits son dichs  car seis orbitas son progradas e pròchas dau plan eqüatoriau de la planeta. Lei satellits galileians an una forma esferica e serián au mens considerats coma de planetas nanetas s'orbitavan independament dins lo Sistèma Solar. Lei quatre autrei satellits regulars faguèron partida dau sistèma d'anèus.

Leis autrei 71 satellits de Jupitèr son dichs  car seis orbitas an una enclinason e una excentricitat importantas. Certanei lunas irregularas an de trajectòrias dins lo sens retrograd. Aqueleis objèctes son supausats capturats per la planeta dempuei d'orbitas solaras. A l'ora d'ara, 13 satellits recentament descubèrts an pas de nom. Enfin, l'orbita d'un quatorzen es pas encara establida.

Liames intèrnes

 Jupitèr
 Satellits de Saturn
 Satellits d'Uranus
 Satellits de Neptun

Satellit de Jupitèr